cyanic-selkie/wikianc huggingface dataset:
Indija
Ekonomika
Nuo pat savo kaip demokratinės valstybės egzistavimo pradžios Indija vykdė socialistinę ekonomikos politiką su griežta privataus sektoriaus, užsienio prekybos ir tiesioginių užsienio investicijų kontrole. Tačiau nuo 1991 m. ėmė palaipsniui atidaryti savo rinką, sumažindama vyriausybės įtaką kontroliuojant užsienio prekybą ir investicijas. Tačiau valstybei priklausančių objektų privatizavimas vis dar yra diskutuojamas.
Su 9,2 % BVP augimu per metus, Indija patenka tarp sparčiausiai besivystančių valstybių pasaulyje. Pagal 2010 m. duomenis, šalis buvo ketvirta didžiausia ekonomika pasaulyje po JAV, Kinijos ir Japonijos.
Indijos BVP augimo istorija:
Indija turi 496,4 milijonus darbingų žmonių, iš kurių 60 % dirba žemės ūkyje ir su juo susijusioje pramonėje. Svarbiausios auginamos kultūros yra ryžiai, miežiai, medvilnė, arbata, cukranendrės, bulvės ir džiutas.
Paskutiniu metu išsilavinęs ir angliškai kalbantis Indijos visuomenės sluoksnis patraukė multinacionalinių korporacijų dėmesį. Todėl dabar ji jau viena stambiausių informacinių technologijų gamintoja. Taip pat užsiima ir finansų, mokslinių tyrinėjimų sferų bei technologijų aptarnavimu.
Gyventojai
thumb|Gyventojų skaičiaus augimas 1961–2003 m.|221x221px
Šiuo metu Indijoje gyvena apie 1,4 milijardo žmonių, tai yra daugiausiai gyventojų turinti valstybė pasaulyje, lenkianti net Kiniją. 2001 m. beveik 70 % indų gyveno kaime, tačiau paskutiniais dešimtmečiais Indijos urbanistiniai centrai ėmė sparčiai augti. Skaičiuojama, kad Indija iki 2030 m. gali tapti didžiausia pasaulio valstybe. Gyvenimo trukmė Indijoje – 68 metai (69,6 metai moterims ir 67,3 metai vyrams). 100 000 gyventojų tenka 50 gydytojų.
Indijos kalbos skirstomos į dvi didžiausias grupes. Šiaurinėje šalies dalyje daugiausiai kalbama indoarijų kalbomis (apie 74 %), pietuose paplitusios dravidų kalbos (apie 24 %). Likusios Indijos kalbos priklauso austroazinių ir tibetiečių-birmiečių kalbų šeimoms. Iš jų valstybinėmis kalbomis pripažįstamos 22, o hindi ir anglų kalba vartojamos oficialioms reikmėms.
Gausiausios Indijos tautos yra hindustaniečiai (hindi-urdu vartotojai), biharai, pandžabiečiai, marathai, gudžaratai, bengalai, asamiečiai, orijai, tamilai, telugai, kanadai, malajaliai, kašmyriečiai ir kt. Kalnuotose, atokiose vietovėse likę daug smulkių čiabuvių tautelių (adivasiai). Beveik visa šalis apgyvendinta labai tankiai: gausiausiai gyvenama Indo–Gangos lygumoje (ypač Gangos–Jamunos tarpupyje Doabe, Gangos–Brahmaputros deltoje), pietrytinėje pakrantėje (Koromandelio krante), Čhota Nagpuro plynaukštėje. Rečiausiai gyvenamos kalnuotos sritys šalies šiaurės rytuose, Himalajų priekalnės, Tharo dykuma.
thumb|left|Dėl augančio transporto lygio didėja oro tarša didžiuosiuose miestuose 2011 m. surašymo duomenimis, 79,8 % indų yra hinduistai, o musulmonai, sudarantys 14,23 % visos populiacijos, turi trečią pagal dydį bendruomenę pasaulyje tarp šalių, kur musulmonai nesudaro daugumos. Kitos religijos – krikščionybė (2,3 %), sikhizmas (1,72 %), budizmas (0,7 %), džainizmas (0,36 %) ir kitos (0,9 %). Indija turi didžiausias hinduistų, sikhų, džainų, zoroastrų ir bahajų bendruomenes pasaulyje.
thumb|160px|Indė tradiciniais drabužiais
Švietimas, mokslas ir technologijos
Nemokamą ir privalomą švietimą vaikams garantuoja Indijos konstitucija. Kita vertus, šalyje išlieka pakankamai aukštas neraštingų moterų nuošimtis (65,5 % raštingų moterų, kai tuo tarpų vyrų – 82,2 %). Vis dėlto raštingumo kėlime Indija yra padariusi didelį progresą – gavus nepriklausomybę, Indijos raštingumo lygis siekė 11 %, dabar jis yra jau 74 %. Aukščiausias jis – Tripuros valstijoje (94,65 %), žemiausias – Bihare (61,8 %).
Indijai paskelbus nepriklausomybę, Jawaharlal Nehru inicijavo reformas švietimui, mokslui ir technologijoms populiarinti Indijoje. Švietimo ministras Abul Kalam Azad 1951 m. Charangpure (Vakarų Bengalija) įsteigė Indijos technologijos institutą, kurio tikslas – populiarinti techninius mokslus. Po to sekė ir daugiau technologijos institutų kituose Indijos vietose – Bombėjuje, Madrase, Kanpure ir Delyje. Glaudūs ryšiai su SSRS leido Kosmoso tyrimų organizacijai sparčiai plėtoti savo kosmoso programą ir vystyti branduolinę energiją net po pirmojo branduolinio ginklo bandymo 1974 m. Pochrane. Indija moksliniams tyrimams ir plėtrai skiria 66,5 mlrd.$, arba 0,86 % savo BVP, ir pagal skiriama biudžetą yra šešta pasaulyje. Milijonui gyventojų tenka 156 tyrėjai (palyginimui – daugiausiai į tai investuojanti JAV skiria 2,7 % ir turi 4255 tyrėjus milijonui gyventojų, Lietuva skiria 1 % ir turi 3063 tyrėjus milijonui gyventojų).
Kultūra
thumb|220px|Vienas didžiausių pasaulio kino industrijos centrų Indijoje vadinamas Bolivudu (Bollywood)
Indija nuo seno buvo daugybės religinių bendruomenių, etninių ir kalbinių grupių katilas. Todėl yra be galo sudėtinga kalbėti apie vieningą indišką kultūrą nedarant grubių apibendrinimų. Vis dėlto galima išskirti keletą bruožų, dominuojančių kultūrinėje šio regiono erdvėje – tai tolerancija ir polinkis į sinkretizmą. Tai padėjo sugyventi daugeliui labai skirtingų tradicijų bei absorbuoti įsiveržėlių kultūrą, neprarandant savasties.
Ilginienė
Ilginienė – lietuviška moteriškos giminės pavardė (ištekėjusi moteris).
Indija
Kultūra
Indijos muzika yra labai įvairi. Svarbiausios klasikinės muzikos tradicijos yra Hindustano šiaurėje ir Karnatakos pietuose. Egzistuoja ir daug tradicinio šokio mokyklų. Kaip pavyzdžius galima pateikti Bharatanatyam, Kathakali, Kathak.
Ilginienė
Šios pavardės kita moteriškosios giminės forma yra: Ilginytė (mergautinė pavardė).
Indija
Kultūra
Literatūros tradicijos prasideda Vedomis – vienais seniausių tekstų pasaulyje. Taip pat Indijos kultūrai labai reikšmingi Mahabharata ir Ramajana. Žymiausias šiuolaikinis rašytojas buvo Rabindranatas Tagorė.
Ilginienė
Ši pavardė kilusi iš vyriškos giminės pavardės Ilginis.
Pavardę turi šie garsesni asmenys:
Orangutanai
Orangutanai (Pongo, MS Orang utan) – hominidų (Hominidae) šeimos primatų (Primates) būrio gentis. thumb|left|350px|Orangutanų rūšys (patinų veidai): [[Borneo orangutanas, Sumatrinis orangutanas, Tapanulio orangutanas]] thumb|right|250px|[[Sumatrinis orangutanas]]
Paplitimas
Savaime laisvėje gyvena Borneo ir Sumatros salų drėgnuose atogražų miškuose. Anksčiau, Pleistoceono epochoje, jų paplitimo arealas buvo gerokai platesnis, dar gyveno pietryčių Kinijoje, Indokinijos pusiasalyje, Javos saloje.
Orangutanų genties rūšys ir porūšiai
Išlikusios 3 rūšys ir porūšiai: Išnykusios rūšys:
Mityba
Orangutanai daugiausia minta medžių lapija, šakelėmis, pasmaguriauja paukščių kiaušiniais, bet pagrindinę jų maisto dalį sudaro vaisiai. Tapanulio orangutanų mityba gana skirtinga, kadangi minta įv. vikšrais ir kankorėžiais.
Kauno Aleksandro Stulginskio mokykla
Kauno Aleksandro Stulginskio mokykla – dieninė, savarankiško mokymosi bendrojo lavinimo mokykla Kaune, Dainavos mikrorajone, Partizanų g. 152, vykdanti ikimokyklinio, priešmokyklinio, pradinio ir pagrindinio ugdymo programas lietuvių kalba. Įstaigos kodas 190138023. Steigėjas Kauno miesto savivaldybės taryba.
Orangutanai
Orangutanų moksliniai tyrinėjimai
Viena žinomiausių orangutanus tiriančių mokslininkų – lietuvių kilmės primatologė, antropologė Birutė Galdikas (Biruté Galdikas).
Irena Gasperavičiūtė
Irena Ona Gasperavičiūtė (, g. 1969 m. (?) šiaurės rytų Lenkijoje, Palenkės vaivadijos Seinų apskrities Punske) – mokytoja, Lenkijos lietuvių visuomenės veikėja.
Orangutanai
Išnykimo grėsmė
Visoms išlikusioms orangutanų rūšims gresia išnykimas dėl žmonių naikinamų miškų, taip pat dėl nelegalios prekybos naujagimiais orangutanais. Anot Tarptautinės raudonosios knygos, 2016 m. pasaulyje laisvėje gyveno apie 100 000 orangutanų, o 1973 m. jų buvo apie 288 500. Bet jeigu ir toliau bus medžiojami ir kertami Borneo ir Sumatros miškai ir vietoj jų plečiamos palmių aliejaus plantacijos, manoma kad 2025 m. otangutanų gali sumažėti iki 47 000 individų.
Pavadinimo kilmė
Žodis orangutanas kilęs iš malajų kalbos žodžių orang hutan, reiškiančių „miško žmogus“.
Irena Gasperavičiūtė
Biografija
Gimė ir augo Punsko verslininko šeimoje. Dar būdama moksleivė kartu su bendraminčiais įkūrė Lenkijos lietuvių jaunimo sąjungą. Baigusi Punsko licėjų, studijavo Vilniaus universitete lituanistiką. 1992 m. grįžusi į gimtinę, pradėjo dėstyti lietuvių kalbą ir literatūrą Punsko pagrindinėje mokykloje ir gimnazijoje. Keletą metų dalyvavo saviveikloje – vaidino Punsko Klojimo teatre.
Nuo 1996 metų – Lenkijos lietuvių dvisavaitinio žurnalo „Aušra“ vyriausioji redaktorė. 1998 m. išrinkta Lenkijos lietuvių bendruomenės pirmininke pirmą, o 2002 m. – antrą kartą. „Seinos“ – fondo Lenkijos lietuvių kultūrai ir švietimui remti – sekretorė. 2002 metais Lenkijos prezidento Aleksandro Kvasnievskio kvietimu įėjo į Europinės integracijos tarybos sudėtį.
Aktyvi Punsko bitininkų draugijos narė, dviejuose bitynuose turi 36 šeimas.
Juodieji Šaltiniai
Juodieji Šaltiniai – kaimas Kalvarijos savivaldybėje, 5 km į šiaurės rytus nuo Jungėnų.
Kauno Aleksandro Stulginskio mokykla
Istorija
1977 m. rugsėjo 1 d. Kauno 37-osios vidurinės mokyklos direktorius Eduardas Petraška pasitiko 1070 moksleivių. 1-9 klasėse tuo metu su moksleiviais savo žiniomis dalijosi 51 mokytojas, 41 turėjo aukštąjį išsimokslinimą. Pirmaisiais mokslo metais veikė 9 metodiniai būreliai, skleidę tarp mokytojų gerąją patirtį, tobulinę ugdymo lygmenį.
1980 m. mokykla išleido pirmuosius 36 abiturientus. 1982 m. 55 klasėse mokėsi 1829 moksleiviai, dirbo 82 mokytojai. 1984 m. suformuotos 58 klasės, mokėsi 1792 moksleiviai, veikė 29 būreliai, dirbo 91 mokytojas.
Šiaulių rajono savivaldybės taryba 1997–2000 m.
Šiaulių rajono savivaldybės taryba – Šiaulių rajono savivaldybės atstovaujamoji institucija, išrinkta 1997 m. kovo 23 d.
Veikla
Rajono meru išrinktas Alfredas Jonuška, jo pavaduotoju Rolandas Medžiūnas. Savivaldybės administratoriumi paskirtas Vidmantas Šulčius.
Melisa
Melisa (Melissa) – notreliažiedžių (Lamiidae) poklasio notrelinių (Lamiaceae) šeimos augalų gentis. Pavadinimas iš 'bitė', nes augalų žiedai turi daug nektaro, todėl juos gausiai lanko bitės.
Daugiametės žolės su plaukuotais keturbriauniais stiebais ir stambiais kiaušiniškais lapais.
Lietuvoje auginama viena rūšis:
thumb|left|200px|Melisos žiedai
Tauragės Tarailių progimnazija
Tauragės Tarailių progimnazija – dieninė, savarankiško mokymosi bendrojo lavinimo mokykla Tauragėje, Melioratorių g. 9, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190459552. Steigėjas Tauragės rajono savivaldybės taryba. miniatiūra|220px|left|Progimnazijos kiemas
Filialai:
Istorija
Mokyklos pavadinimas yra kilęs iš Tarailių kaimo vardo, kuris rašytiniuose šaltiniuose aptinkamas jau XVII amžiuje. Kadangi buvęs kaimas plytėjo miesto pakraštyje, čia buvo statoma daug gyvenamųjų namų, melioracijos įmonių, mašinų aptarnavimo stotis, prekybos centras. 1973 m. ši teritorija prijungta prie miesto, atsirado Tarailių mikrorajonas.
1992 m. atvėrė duris Tauragės 2-oji pradinė mokykla. 1993 m. rugsėjo 1 d. ši mokykla išaugo į pagrindinę mokyklą, 1999 m. rugsėjo 1 d. tapo pagrindine dešimtmete mokykla. 2004 m. prie Tarailių pagrindinės mokyklos reorganizavus Pilaitės pagrindinę mokyklą prijungtos pradinės klasės bei lopšelis-darželis „Raudonkepuraitė“. 2013 m. rugsėjo 1 d. Tarailių pagrindinė mokykla tapo Tauragės Tarailių progimnazija.
Bladhaundas
thumb|right|250px|Bladhaundas Bladhaundas, Švento Huberto skalikas (Chien de Saint-Hubert) – šunų veislė, žinoma jau XII amžiuje, nuo seno naudota medžioklėje. Jautri uoslė jiems padeda sekti pėdsakais, tačiau puikia rega pasigirti negali. Dabar tai daugiau sarginiai šunys. Kartais pasitelkiami susekti nusikaltėliui.
Išvaizda
Panašus į basetą, tik gerokai didesnis – 70 cm aukščio, sveria apie 50 kg. Galva tiesi, snukis nėra aiškiai išreikštas. Ausys ilgos, nukarusios, švelnios. Po kaklu nudribusios laisvos odos raukšlės.
Charakteris
Kartais šis šuo vadinamas džentelmenu, dėl savo taikaus būdo. Jo balsas lyginamas su vargonų gaudimu. Orus, protingas. Persekiodamas auką, arba nusikaltėlį, nepuola, o sustabdo ir saugo kol ateis šeimininkas.
Kita vertus, šuo gana jautrus, greit įsižeidžia, jei su juo grubiai elgiamasi. Sakoma, kad kartą pakėlęs ranką prieš bladhaundą, visam gyvenimui prarasi jo prieraišumą.
Ilginis
Ilginis − lietuviška vyriškos giminės pavardė.
Šios pavardės moteriškosios giminės formos yra: Ilginienė (ištekėjusi moteris) ir Ilginytė (mergautinė pavardė).
Pavardę turi šie garsesni asmenys:
Patroklas
Jaunystėje Patroklas buvo argonautų narys. Jis buvo vedęs mažiausiai keturis kartus.
Trojos karo metu jis užsidėjo Achilo šarvus ir taip išgąsdino trojėnų kariuomenę. Achilas liepęs Patroklui trojėnus tik nuvyti nuo laivų ir neiti prie Trojos sienų, nes būgštavo, jog Patroklas žūsiąs. Patroklas nepaklausė ir nuėjo prie Trojos ir ten žuvo nugalėtas Hektoro.
Sinchrotroninis spinduliavimas
Sinchrotroninis spinduliavimas – elektromagnetinis spinduliavimas, sukurtas ultrareliatyvistinių (pvz., judančių beveik šviesos greičiu) dalelių su krūviu judėjimo magnetiniame lauke. Šio spinduliavimo kilmė gali būti tiek dirbtinė (pvz., sinchrotronuose), tiek natūrali (pvz., magnetiniuose laukuose kosmose greitai judantys elektronai). Spinduliavimas paprastai pasireiškia radijo bangomis, infraraudonaisiais spinduliais, regima šviesa, ultravioletiniais spinduliais ir Rentgeno spinduliais.
Sinchrotroninis spinduliavimas astronomijoje
kosminio objekto sinchrotroninis spinduliavimas atsiranda, kai magnetinis laukas lėtina reliatyvistines elektringąsias daleles, kai jos spiralėmis vyniojasi apie magnetinio lauko linijas. Sinchrotroninio spinduliavimo šaltinių Visatoje yra labai daug ir yra labai įvairiausių. Toks šaltinis yra visas mūsų Galaktikos tūris, nes jį visą užpildo magnetinio lauko linijos, apie kurias spiralėmis skrieja kosminių spindulių dalelės. Magnetinės linijos beveik yra lygiagrečios Galaktikos disko plokštumai.
Ubuntu
thumb|Ubuntu 8.10 miniatiūra|Ubuntu įdiegimo procesas Ubùntu – darbalaukio reikmėms pritaikyta Linux šeimos operacinė sistema, sukurta Debian GNU/Linux pagrindu ir remiama Canonical Ltd. Pavadinimas kilęs iš zulų kalbos žodžio ubuntu, reiškiančio žmoniškumą kitiems. Ubuntu nuo Debian skiriasi iš anksto planuotu naujų versijų išleidimo grafiku – naujos versijos išleidžiamos kas 6 mėnesius, verslui skirtos ilgalaikį palaikymą turinčios versijos  – kas 2 metus. Nuo 2017 metų Ubuntu naudoja GNOME grafinę darbalaukio aplinką (nuo 2011 iki 2017 naudojo Unity aplinką), tačiau leidžiami atskiri variantai su KDE (Kubuntu), Xfce4 (Xubuntu), MATE (Ubuntu MATE), Budgie (Ubuntu Budgie) bei LXDE (Lubuntu) grafinėmis aplinkomis.
Apusinai
Apusinai – kaimas Raseinių rajono savivaldybėje, 4 km į pietryčius nuo Viduklės. Pro kaimą teka Apusinas, piečiau kaimo į jį įteka Plačiuva.
Heinz Guderian
Heincas Vilhelmas Guderianas (, 1888 m. birželio 17 d. Kulmas, dab. Lenkija – 1954 m. gegužės 14 d. Švangau prie Fiuseno) – Vokietijos karinis veikėjas, karybos teoretikas, motorizuotų karybos metodų „tėvas“, generolas pulkininkas.
Ubuntu
Istorija
Ubuntu įkūrėjas yra Markas Šatlvortas, kuris pardavęs VeriSign'ui savo įsteigtą skaitmeninio sertifikavimo kompaniją Thawte užsidirbo apie 575 milijonus JAV dolerių ir už dalį tų pinigų įsteigė Ubuntu. M. Šatlvortas, kartu su Canonical Ltd įsteigęs Ubuntu, įnešė pirmąjį 10 milijonų dolerių įnašą siekdami užtikrinti nepertraukiamą šios operacinės sistemos kūrimą.
Heinz Guderian
Biografija
Gimė Vokietijos imperijos kariuomenės generolo leitenanto Frydricho Vilhelmo Guderiano šeimoje. Mokėsi karo mokyklose, baigė Berlyno karo akademiją. Mokslo metu buvo Hanoverio 10-ojo jėgerių bataliono, kuriam vadovavo tėvas, sudėtyje. 1907 m. vasarį baigęs mokslus jaunasis leitenantas grįžo į jėgerių batalioną. 1913 m. vedė, su Margarita Horn susilaukė dviejų sūnų, kurie Antrojo pasaulinio karo metais tarnavo tankų daliniuose, o jauniausias, Heincas Giunteris Guderianas tapo Bundesvero generolas majoras.
Ubuntu
Istorija
Ubuntu buvo pradėta kurti Debian GNU/Linux pagrindu, pirmoji versija buvo išleista 2004 m. spalio 20 dieną. Nuo to laiko nauja versija buvo leidžiama kas 6 mėnesius, šie leidimai sutapo su grafinės aplinkos GNOME leidimais.
Heinz Guderian
Biografija
Dalyvavo Pirmojo pasaulinio karo mūšiuose prie Marnos, prie Verdeno. 1914 m. vyresnysis leitenantas, 1915 m. kapitonas. Už drąsą apdovanotas II ir I klasės Geležiniais kryžiais. 1918 m. generalinio štabo karininkų parengiamųjų kursų „Sedan“ kursantas. Po egzaminų tapo jauniausiu Štabo karininku, priimtas į Reichsverą, kuriame tarnauti dėl sąlygų, kurias nustatė Versalio taika, galėjo tik geriausi. Paskirtas į motorizuotą dalinį, parašė motorizuotos kariuomenės statutą. 1927 m. majoras, kartu su Anglijos ir Prancūzijos karininkais gilinosi toliau į motorizuotų karinių dalių galimybes. Kai savo dalinyje ant sunkvežimių sumontavo medinius bokštelius su patranka, kariuomenės vadovybė uždraudė jais mokyti karinių manevrų. 1929 m. tankų panaudojimą mūšiuose studijavo Švedijoje, vėliau TSRS, Kazanės slaptoje reichsvero tankų mokykloje „Kama“. 1931 m. papulkininkis, 1933 m. pulkininkas. Atėjęs į valdžią Hitleris apsilankė jo tankų manevruose ir sužavėtas liepė, nepaisant Versalio sutarties, suformuoti tris tankų divizijas. miniatiūra|kairėje|200px|H. Guderianas (dešinėje) su feldmaršalu [[W. Modeliu (kairėje) aptaria tolimesnius karo veiksmus (1941 m., Operacija Barbarosa)]]
Ubuntu
Savybės
Ubuntu operacinė sistema yra skirta plačiam naudojimui įvairaus tipo kompiuteriuose, ypač paplitusi asmeniniuose bei internetiniuose kompiuteriuose, taip pat plačiai naudojama ir serveriuose.
Heinz Guderian
Biografija
1935–1939 m. 2-osios tankų divizijos, korpuso, Vokietijos judriųjų pajėgų vadas. Veikaluose „Tankų pajėgos ir jų sąveika su kitomis kariuomenės rūšimis“ (Die Panzertruppen und ihr Zusammenwirken mit der anderen Waffen) ir „Dėmesio! Tankai!“ (Achtung! Panzer!, abu 1937 m.) įrodinėjo, kad karinę operacijų ir viso karo sėkmę lemia motorizuotųjų pėstininkų ir aviacijos remiami stambūs tankų junginiai. Ši teorija tapo „žaibo karo“ pagrindu. A. Hitleris pritarė jo idėjoms ir ketvirtame dešimtmetyje sukurti tankų junginiai padėjo Vokietijos kariuomenei Antrojo pasaulinio karo pirmoje pusėje (iki 1942 m. imtinai) pasiekti reikšmingų pergalių, bet karą Vokietija pralaimėjo. miniatiūra|kairėje|200px|H. Guderianas kariams įteikia apdovanojimus, 1945 m.
Ubuntu
Paketų sistema
Šioje operacinėje sistemoje naudojama APT programų paketų įdiegimo sistema. Naudotojui pateikiami patogūs įrankiai programinės įrangos paketams diegti ir tvarkyti – Ubuntu Software Center (pagrindinis), aptitude (veikiantis tekstiniame terminale) ir Synaptic (veikiantis grafinėje aplinkoje, skirtas labiau patyrusiems). Naudojant šią paketų sistemą ir turint interneto ryšį galima lengvai praplėsti šios operacinės sistemos galimybes įdiegiant papildomą laisvai platinamą bei nuosavybinę programinę įrangą, dokumentaciją ir pan.
Heinz Guderian
Biografija
Nuo 1939 m. rugpjūčio mėn. vadovavo tankų korpusui, nuo 1940 m. birželio mėn. 2-ajai tankų grupei, nuo 1941 m. spalio mėn. 2-ajai tankų armijai. 1940 m. generolas pulkininkas. Po Vokietijos karinio pralaimėjimo prie Maskvos 1941 m. gruodžio mėn. atleistas, nes nepakluso A. Hitlerio įsakymui bet kuria kaina išlaikyti užimtas pozicijas. Nuo 1943 m. kovo mėn. Vokietijos tankų pajėgų generalinis inspektorius. 1944 m. liepos mėn. – 1945 m. kovo mėn. Sausumos pajėgų Generalinio štabo viršininkas, atleistas, nes pritarė separatinei taikai su Vakarų valstybėmis.
Ubuntu
Paketų sistema
Visa programinė įranga, kuri pasiekiama per paketų sistemą, saugoma tam tikrose programinės įrangos saugyklose, dar vadinamuose programinės įrangos šaltiniais (arba archyvais), dažniausiai pasiekiamose internetu (bet gali būti ir CD/DVD diskuose ar kitose laikmenose). Toks programinės įrangos įdiegimo būdas yra labai patogus ir saugus, kadangi visa Ubuntu saugyklose esanti programinė įranga yra išbandyta ir pritaikyta konkrečiai Ubuntu versijai.
Heinz Guderian
Biografija
1945 m. gegužės mėn. JAV kariuomenės paimtas į nelaisvę, Niurnbergo procese dalyvavo kaip liudytojas, bet nesutikus sąjungininkams, teistas. 1946–1948 m. kalėjo Alendorfo kalėjime. 1951 m. parašė atsiminimus, knygoje „Tankai, marš“ (Panzer, Marsch 1956 m.) nagrinėjo vokiečių tankų junginių kovas per Antrąjį pasaulinį karą, konsultavo Vakarų Vokietijos kariuomenės kūrėjus.
Palaidotas Goslare.
Ubuntu
Paketų sistema
Programinės įrangos saugyklos yra suskirstytos į tam tikras grupes, atsižvelgiant į laisvosios programinės įrangos filosofiją. Ubuntu saugyklos yra tokios:
Grafinė aplinka
miniatiūra|Ubuntu su KDE grafine aplinka (Kubuntu) miniatiūra|Ubuntu su XFCE grafine aplinka (Xubuntu) Ubuntu naudoja GNOME grafinę aplinką (2011–2017 metais naudojo Unity grafinę aplinką). Tačiau tuo pačiu metu galima įdiegti ir kelias patinkančias grafines aplinkas vienu metu. Taip pat yra sukurti operacinės sistemos variantai, specialiai pritaikyti tam tikroms grafinėms aplinkoms, kad vartotojas galėtų rinktis labiausiai poreikius atitinkantį variantą:
Nutrauktos, nebekuriamos versijos:
Ubuntu diegimas vykdomas iš savaime pasikraunančios kompaktinės plokštelės arba prijungiamos USB laikmenos, atminties kortelės ar pan.. Prieš diegimo procesą užkraunama iš esmės visiškai funkcionuojanti operacinė sistema. Vėliau, įsitikinus, kad viskas veikia, diegimas paleidžiamas tiesiog darbo lauke pasirinkus diegimo piktogramą. Nuo Dapper Drake (6.06) versijos visas diegimo procesas vyksta visiškai funkcionuojančioje operacinės sistemos grafinėje aplinkoje.
Išleistos versijos
Versijos numeris sudaromas pagal išleidimo metus ir mėnesį. Kiekviena versija turi ir kodinį pavadinimą, sudarytą iš dviejų žodžių. Prierašas prie versijos numerio LTS reiškia Long Term Support (ilgalaikis palaikymas).
Ubuntu pagrindu sukurtos operacinės sistemos
Ubuntu pagrindu sukurti Linux distributyvai: Nutrauktos, nebekuriamos versijos:
Andronikas I Komninas
thumb|Androniko I Komnino nužudymas Andronikas I Komninas (, Andronikos I Komnēnos, apie 1122 m. Konstantinopolis – 1185 m. rugsėjo 12 d. ten pat) – 1183–1885 m. Bizantijos imperatorius.
Biografija
Paskutinis Bizantijos imperatorius iš Komninų dinastijos. Po pusbrolio imperatoriaus Manuilo I Komnino mirties 1180 m. pasiskelbė mažamečio imperatoriaus Aleksijaus II globėju. 1183 m., manoma, organizavo Aleksijaus II nužudymą ir vedė jo našlę Teodorą.
Šeima
Pirmosios žmonos vardas neišliko. Jų vaikai:
Turėjo daug nesantuokinių ryšių. Su Jeruzalės karaliaus Bolduino III Jeruzaliečio žmona, antros eilės giminaite Teodora Komnina susilaukė sūnaus Aleksijaus Komnino, pradėjusio Gruzijos kunigaikščių Andronikašvilių (nuo 1826 m. ) dinastiją, ir dukters Irenos Komninos, kuri buvo ištekėjusi už imperatoriaus Manuilo I Komnino sūnaus Aleksijaus.
Valdymas
Griežtomis priemonėmis, tokiomis, kaip aukščiausių valdininkų decimacija, naikino korupciją administracijoje, draudė administracinių postų pardavimą, mažino provincijų žemvaldžių įtaką. Siekė atkurti politinę sąjungą su Vakarais, pirmiausia su Venecija. Rytuose su sultonu Salachu ad Dinu sudarė taiką. Rėmė Graikų apeigų bažnyčios atskirumą.
Kai Sicilijos normandai, perėję Graikiją 1185 m. užėmė antrąjį pagal dydį imperijos miestą Salonikus, Konstantinopolis sukilo ir minia Androniką nužudė.
Ilčiukas
Ilčiukas − lietuviška vyriškos giminės pavardė.
Pavardę turi šie garsesni asmenys:
Jėgos impulsas
.
Visgi dažniausiai jėga kinta bėgant laikui, t. y.. Nagrinėdami judėjimo kiekio kitimą per labai trumpus laiko intervalus, tokius, per kuriuos jėga nespėtų pasikeisti, galime aprašyti kūno konfigūraciją visiškai tiksliai. Tarkime, kad turime nenutrūkstamą tokių laiko intervalų grandinę nuo iki, tada
... \,
Sudėję atskirai kairiąsias ir dešiniąsias lygybių puses gauname
,
o pertvarkę paskutiniąją lygybę –
Jeigu tie laiko intervalai be galo maži, tai
Jėgos impulsą, vadinasi, ir kūno judėjimo kiekio pokytį galima tiksliai nustatyti ir jėgai kintant bėgant laikui. Tam reikia žinoti pagal kokį dėsnį jėga kinta, t. y. ir integruoti tą funkciją pagal laiką pradedant ir baigiant dominančiais laiko momentais t0, t.
Taigi judėjimo kiekis, kurį įgyja kūnas priklauso ne tik nuo jėgos dydžio, bet ir nuo jos veikimo trukmės. Jeigu lėtai tempti už siūlo – tai nutrūks (1) siūlas, nes, kai svarstis buvo ramybės būsenoje: P = T1 − T2, taigi T1 > T2. Jeigu didžiausias įtempimas, kurį gali atlaikyti siūlas nenutrūkęs T0, tai lėtai traukiant svarstis pradės judėti ir atsiras papildomas jėgos impulsas, kuris su mūsų tempimo jėga viršys T0 ir nutruks (1) siūlas, jei trauksime staigiai, tai svarstis bus veikiamas jėgos trumpiau ir todėl bus nutrauktas (2) siūlas.
Espresas
thumb|Espresas (su tamsiai rausvai rudomis putomis, vad. crema arba schiuma) Espresas, espreso kava ( 'išspaustas', 'aiškus, išreikštas') – itin stipri, sodraus skonio ir aromato tonizuojanti kava, kilusi iš Milano; vandeninis skrudintų kavos pupelių ekstraktas, esencija. miniatiūra|Espresas pateiktas kavinėje
Priklausomai nuo kavos pupelių savybių ir jų sumalimo rupumo, panaudoto kavos pupelių ir vandens kiekio santykio bei temperatūros, laiko, slėgio ir paties espresso aparato galimybių, ekstrakto porcijos kiekis ir skoninės savybės gali stipriai svyruoti: Gerai paruošta espresso yra su švelniai karamelinės spalvos puta. Kuo puta tirštesnė ir storesnė, tuo kavos kokybė geresnė.
Keičiant prasunkiamo vandens kiekį ir laiką gaunamas porcijos gardis kinta, kadangi įvairios kavos pupelėse esančios medžiagos tirpsta skirtingu greičiu. Todėl kava, pagaminta naudojant skirtingos trukmės ekstrakciją bei skirtingų rūšių pupeles, skiriasi ir savo chemine sudėtimi, kas nulemia skirtingą galutinį skonį. Kadangi kofeinas yra greičiausiai ir pirmiausiai tirpstanti medžiaga pupelėje, šiuo požiūriu tiek ristretto, tiek espresas, tiek lungo yra panašūs – galutinis kofeino kiekis labiausiai priklauso nuo panaudotų pupelių kiekio ir jų savybių.
Espresso ruošimo technologija
86–90 °C temperatūros vanduo 8−10 atmosferų slėgiu sunkiamas per sumaltas supresuotas kavos pupeles. Espresso kavai paruošti dažnai naudojami ypatingi kavos mišiniai – dažniausiai iš arabikos kavos pupelių. Kuo smulkiau sumalta kava, tuo lėčiau vanduo per ją sunkiasi, dėl to iš smulkiau maltų kavos pupelių gėrimas sodresnis, kvapnesnis. Jei sumalta stambiau – gėrimas bus silpnesnio skonio ir kvapo.
Istorija
Šis kavos gaminimo būdas atrastas XIX amžiuje. 1822 metais buvo išrastas pirmasis espresso kavos virimo aparatas.
Imbrasas
Šios pavardės moteriškosios giminės formos yra: Imbrasienė (ištekėjusi moteris) ir Imbrasaitė (mergautinė pavardė).
Pavardę turi šie garsesni asmenys:
Tauragės rajono Kunigiškių pagrindinė mokykla
Tauragės rajono Kunigiškių pagrindinė mokykla – buvusi dieninė, savarankiško mokymosi bendrojo lavinimo mokykla Tauragės rajone, Kunigiškiuose, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190470634. Steigėjas Tauragės rajono savivaldybės taryba.
Istorija
Plečiantis Kunigiškių gyvenvietei, 1969 m. buvo pastatyta Kunigiškių mokykla. Senajame mokyklos pastate buvo įrengtas mokinių bendrabutis toliau gyvenantiems vaikams. Šalia Šešuvies įrengtas mokyklos stadionas. Prie mokyklos buvo įveista mokinių sodintų ąžuolų giraitė. Mokykla 2008 m. buvo uždaryta dėl moksleivių stygiaus.
Kuveito herbas
thumb|
Sumatrinis orangutanas
Sumatrinis orangutanas (Pongo abelii) – hominidų (Hominidae) šeimos primatas (Primates), priklausantis orangutanų (Pongo) genčiai.
Chazarai
Chazarai (vardas siejamas su tiurkų kalbų žodžiu, reiškiančiu „keliauti“) – tiurkų klajoklių tauta, nuo IV a. antrosios pusės gyvenusi Vidurinėje Azijoje, stepėse tarp Volgos žemupio ir Kaukazo (manoma, atkeliavo iš Azijos paskui hunus, kalbėjo tiurkams bulgarams gimininga chazarų kalba).
Nuo maždaug 560 m. juos valdė Tiurkų kaganatas. VII a. šiuolaikinės Europos pietryčiuose prie Kaspijos jūros ir Kaukazo jie įkūrė Chazarų kaganatą. Klestėjimo metais ši karalystė apėmė vakarų Kazachstaną, Krymą, rytinę dabartinės Ukrainos dalį ir pietų Rusiją. Sostinė buvo Itilis prie Volgos upės. Nuo VIII a. dauguma chazarų priėmė judaizmą, dalis tapo sėslūs. Kaganatui iširus XI–XII a. susiliejo su kitomis tiurkų tautomis (iš jų kilo karaimai, kumykai), jų palikuonys plačiai paplitę po pasaulį.
Konqueror
Konqueror, kaip ir KDE, platinama pagal GNU Bendrąją viešąją licenciją GPL. Konqueror, kaip interneto naršyklė, veikia bibliotekos KHTML pagrindu, palaiko JavaScript (ECMA-262) ir CSS 2. Konqueror taip pat palaiko Java miniprogramas (applets), Netscape įskiepius Flash, Real Audio ir Real Video groti bei rodyti, taip pat SSL saugiems susijungimams.
KHTML, kuris platinamas pagal LGPL licenciją, pagrindu veikia ir Mac OS X operacinei sistemai sukurta naršyklė Safari.
Orestas
Graikų mitologijoje Orestas (gr. Ὀρέστης) buvo Agamemnono ir Klitemnestros sūnus.
Prieš Trojos karą Orestas per savo pusbrolį Menelają buvo susižadėjęs su Hermione. Tačiau, Menelajas norėjo, kad ji ištekėtų už Neoptolemo. Orestas ir Neaptolemas susikovė dėl jos ir Neaptolemas buvo nužudytas. Vedęs Hermionę Orestas tapo viso Peloponeso valdovu. thumb|left|300px|Oresto sąžinės graužatis, [[William-Adolphe Bouguereau paveikslas, 1862]]
Umeelvenas
Didžiausi intakai: Juktonas, Vindelis (kairieji). Ant Umeelveno įrengta hidroelektrinių kaskada. Svarbiausi miestai prie upės: Storumanas, Liukselė, Venesas, Umeo, Holmshundas.
Šiaurės Vakarų regionas
Šiaurės Vakarų regionas  – administracinė teritorija vakarų Kamerūne. Ribojasi su Adamavos regionu rytuose, su Vakarų regionu pietuose, su Pietvakarių regionu pietvakariuose, su Nigerija šiaurėje. Administracinis centras – Bamenda.
Geografija
Regiono paviršius kalnuotas, jį daugiausia užima vulkaninis masyvas, iškylantis iki 3011 m (Oku kalnas). Gausu kraterinių ežerų, jų tarpe pagarsėjęs Nioso ežeras. Svarbiausios upės – Menčumas, Nunas, Momas, Kumbis. Plyti drėgnosios savanos ir tropiniai miškai.
Gyventojai
Regione gyvena tikarai, vidikumai, mogamai, fulbiai ir kt. Gyventojų dauguma yra krikščionys (daugiausia katalikai ir presbiterionai), bei musulmonai, kaimiškose vietovėse paplitęs sinkretizmas ir vietiniai tikėjimai.
Administracinis suskirstymas
Regionas padalintas į 7 departamentus (skliaustuose – administracinis centras):
KS Lushnja
Liušnės KS – Albanijos futbolo klubas iš Liušnės.
Istorija
Klubas įkurtas 1926 m.
Juodikoniai
Juodikoniai – kaimas Panevėžio rajono savivaldybėje, 5 km į šiaurės vakarus nuo Ramygalos, prie kelio ir jo atšakos į Upytę. Kaimas apsuptas Pašilių miškų, toliau vakaruose stumbrynas, garsinantis Panevėžio rajoną.
Artemisa
Artemisa  – miestas vakarų Kuboje, į pietvakarius nuo Havanos. Provincijos centras. Pro miestą eina Centrinis Kubos plentas bei Havanos–Pinar del Rijo geležinkelis. Maisto (likerio, cukraus, tabako), tekstilės, siuvimo, cemento gamybos pramonė. Prekyba cukrumi, vaisiais. Yra bažnyčia, nukankintųjų monumentas.
Istorija
Artemisa įkurta 1803 m. Ilgą laiką buvo cukranendrių, vaisių ir tabako auginimo centras. 1970–2010 m. priklausė Pinar del Rijo provincijai.
Indrašius
Pavardę turi šie garsesni asmenys:
E1
Europos kelias E1 – kelias, prasidedantis Larne, Jungtinėje Karalystėje ir baigiasi Sevilijoje, Ispanijoje. Kelio ilgis – 2509 km.
Didysis Keberkščių akmuo
Didysis Keberkščių akmuo – masyvus riedulys, geologinis gamtos paveldo objektas, 1987 m. paskelbtas gamtos paminklu. Riedulys guli Šilalės rajone, Pajūrio seniūnijoje, Keberkščių kaimo šiauriniame pakraštyje, Ilgočio upelio slėnyje, apie 25 m nuo jo vagos. miniatiūra|220px|left|Nesant jokių nuorodų ir takų, be vietinių pagalbos Didįjį surasti sunku
Akmuo ovališkos formos, virš žemės paviršiaus esančios jo dalies aukštis – 2,4 m, ilgis – 5,2 m, plotis – 4,8 m. Jis gerokai apskaldytas. Žmonės pasakoja, kad jo dalis norėta panaudoti Šilalės bažnyčios statybai.
Istorija
Padavimas byloja, kad ant šio akmens linksmindavosi šeši velniai, pasivertę katinais, ir raganos iš netolimo Raganynės miško. Per šventes prie šio akmens dažnai renkasi vietiniai gyventojai.
Grimzdų šaltinis
miniatiūra|Šaltinis žiemą. Vandenyje kyšo betoninis rentinys
Grimzdų šaltinis arba Verduklis – hidrogeologinis gamtos paveldo objektas, 1985 m. paskelbtas gamtos paminklu. Versmė trykšta 0,4 ha ploto dauboje greta Grimzdų kaimo, Kvėdarnos seniūnijoje, Šilalės rajone. Šaltinio vanduo nuteka į Jūros upę.
Geografija
2023 m. duomenimis, šaltinis kelio nuorodomis ar kitais ženklais nebuvo pažymėtas. Dauba užžėlusi medžiais, krūmais ir aukšta žoline augalija, sunkiai prieinama, nuo dirbamų laukų atribota vielinių užtvarų. Vandens paėmimo vieta neįrengta. Seniau iškrovos duburyje pastatytas betoninis rentinys apleistas ir nenaudojamas.
Hidrogeologija
Šaltinis atsiveria negilioje (iki 0,5 m), pailgoje (30 × 50 m) su 2–3 m aukščio šlaiteliais dauboje. Išteka iš viršmoreninių žvyringų ir smėlingų nuogulų. Veržli išplova (1–1,5 m pločio) prasideda vakariniame vandens telkinio krante. Pakrantės užžėlusios žolynais, drėgmę mėgstančia augalija. Šaltinis yra nuolatinio veikimo, su aktyvia ištaka.
Duburio dugnas kietas, žvyringas, su gargždu ir smulkiais rieduliais. Požeminis vanduo išsikrauna per visą duburio plotą. Intensyvesnės iškrovos vietose slūgso mažiau dumblo. Dugnas nuklotas puriais, pilkai rudos spalvos dumbliais. Dumblas kaupiasi tik nuotėkio vagoje ir iškrovos duburio pakraščiuose.
Šaltinio debitas – 1542 m³ per parą, mineralizacija – 339 mg/l. Vanduo gėlas, vidutinio kietumo, pagal cheminę sudėtį – hidrokarbonato magninis kalcio vanduo. Vanduo gėlas, turi mažai mineralinių medžiagų. Bendras ištirpusių mineralinių medžiagų kiekis sudaro 509 mg/l. Vanduo santykinai kietas, pasižymi karbonatiniu, virinant lengvai pašalinamu kietumu. Bendrasis kietumas sudaro 5,65 mg-ekv/l. Vandenyje nitritų ir amonio neaptikta, tačiau vandenyje nitratų koncentracija siekia 31,9 mg/l. Tai rodo, kad šaltinio vandeniui poveikį daro šaltinį supantys laukai ir galbūt net Grimzdų gyvenvietė.
Tautosakinės, istorinės žinios
Vietiniai žmonės pasakoja, kad seniau Verduklis buvęs daug vandeningesnis. Jis iki 1955 m. suko Vilkų Duobės (Grimzdų) malūno girnas. Dabar senasis malūnas sunykęs. Jis stovėjo šaltiniuoto upelio žemupyje, Jūros prieigose. Prie jo įkritusioje dauboje kažkada buvo iškastos duobės vilkams gaudyti, nuo to išlikęs tik vietovės pavadinimas šiame Jūros paupyje.
Peredilas
Peredilas  – kaimas Lenkijos rytuose, Palenkės Januvo valsčiuje, Palenkės Bialos apskrityje, Liublino vaivadijoje. Kaimas yra apie 5 km į vakarus nuo Palenkės Januvo, apie 19 km į šiaurę nuo Palenkės Bialos ir apie 113 km į šiaurę nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Procentas
right|thumb|100|Procento ženklas
Procentas (arba nuošimtis) – šimtoji kurio nors kiekio ar skaičiaus dalis. Jis dažnai žymimas procento ženklu, „%“, arba santrumpa „proc.“
Pavyzdžiui, 45 % („keturiasdešimt penki procentai“) yra lygu 45/100 arba 0,45. Panaši sistema, kuri žymi tūkstantąsias kurio nors kiekio ar skaičiaus dalis, vartoja sąvoką „promilė“. Procentai naudojami norint palyginti tam tikrus kiekius, kurie paprastai būna susiję. Pavyzdžiui, prekės kainos pakilimas 0,15 Lt nuo pradinės 2,50 Lt yra lygus kainos padidėjimui 0,15/2,50 = 0,06. Išreikštas procentais, ši padidėjimas lygus 6 %. Žodis „procentas“ reiškia „nuo šimto“.
Procentai įprastai naudojami apibūdinant dydžius tarp nulio ir vieneto, tačiau procentais galima išreikšti bet kokį santykį, pavyzdžiui, 111 % yra 1,11, o −35 % yra −0,35.
Istorija
Senovės Romoje, dar prieš dešimtainės sistemos išradimą, skaičiavimai būdavo dažnai atliekami naudojant trupmenas, kurios yra 1/100 kartotiniai. Pavyzdžiui, Augustas rinko 1/100 mokesčius nuo prekių, kurios būdavo parduodamos aukcione. Šie mokesčiai dar žinomi kaip centesima rerum venalium. Matematiniai veiksmai su šiomis trupmenomis panašūs į veiksmus su procentais. Viduramžiais, daugėjant piniginių nominalų, skaičiavimai naudojant vardiklį 100 tapo vis dažnesni, o nuo XV a. pabaigos iki XVI a. pradžios dauguma aritmetinių vadovėlių naudojo šiuos skaičiavimus. Didžioji jų dalis taikė šiuos metodus skaičiuoti pelnui bei nuostoliui, palūkanų normoms, proporcijoms. Nuo XVII a. palūkanų normos paprastai būdavo apibūdinamos šimtosiomis.
Procento ženklas
Žodis „procentas“ kilęs iš lotynų per centum, reiškiančio „pagal šimtą“. Procento ženklas atsirado trumpinant italų terminą per cento, reiškiančio „šimtui“. Žodis „per“ buvo dažnai trumpinamas į „p.“ ir vėliau išnyko. „Cento“ buvo žymimas kaip du apskritimai, perkirsti horizontalia linija, iš kurios ir atsirado dabartinis procento ženklas „%“.
Austrijos herbas
Austrijos herbas – vienas iš Austrijos valstybės simbolių.
Aprašas
Raudoname lauke sidabrinė juosta.
Skydą ant krūtinės laiko juodas pakeltus sparnus demonstruojantis erelis auksiniais snapu ir kojomis, raudonu liežuviu, kurio galvą puošia auksinė miesto karūna. Dešine koja laiko auksinį pjautuvą, kaire – auksinį kūjį. Ant kojų nutrauktos sidabrinės grandinės.
Simbolika
Diskusijos apie Austrijos herbą praeityje yra kėlusios įvairių politinių diskusijų. Ypač dažnai kliuvo pjautuvo ir kūjo naudojimas, kadangi sukryžiuoti pjautuvas ir kūjis yra paplitęs komunistų simbolis. Komunistų simbolikoje plačiai naudojamos ir nutrauktos grandinės. Tačiau gyventojų tyrimai parodė, kad Austrijos piliečiams esama Austrijos herbo simbolika yra gerai žinoma.
1919 m. Įstatymo apie Austrijos respublikos valstybės herbą ir valstybės antspaudą 202-asis priedas aiškiai teigia, kad naujas viengalvis erelis yra ne perdirbtas dvigalvis Habsburgų (simbolis naudotas nuo 1804 m.) ar dar ankstesnis Šventosios Romos imperijos erelis, o „Romos respublikos legionų simbolis“ Tuo tarpu Austriją sudarančios federalinės žemės išlaikė ikirespublikines heraldines tradicijas – daugelis herbų atėję dar iš viduramžių, su erchercogų ir hercogų karūnomis bei riterių šalmais.
Istorija
Anksčiau Austrijos-Vengrijos laikotarpio naudotą herbą su dvigalviu ereliu po I pasaulinio karo pakeitė herbas, kuriame erelis su viena galva. Jo krūtinę papuošė Austrijos kunigaikštystės herbinis skydas. Taip pat papildomai buvo įkomponuoti auksiniai simboliai bokštinė karūna, pjautuvas ir kūjis. Jie simbolizavo buržuazijos, valstiečių ir darbininkų klasių vienybę. Nutraukta grandinė atsirado po II pasaulinio karo kaip išsivadavimo simbolis.
Herbas įteisintas 1919 m. gegužės 8 d. 1934 m. šio herbo buvo atsisakyta, o 1945 m. nedaug pakeistas jis buvo vėl grąžintas.
Herbas taip pat naudojamas ant nacionalinės Austrijos vėliavos.
Čaroitas
thumb| Čaroitas – retas silikatų klasės mineralas, priklausantis piroksenų grupei. ((Ca, K,Na)3Si4O10(OH,F)·H2O). Pavadinimas kilo iš Čaros upės Sibire, kur yra vienintelė šio mineralo radimvietė.
Kietumas pagal Moso skalę – 5,0-6,0. Tankis 2,5-2,8.
Čaroito spalva violetinė.
Bagamolai
Bagamolai – kaimas Raseinių rajono savivaldybėje, 7 km į šiaurę nuo Viduklės, kairiajame Šešuvies krante.
Istorija
Bagamolų kaimas buvo išsidėstęs kairiajame ir dešiniajame Šešuvies krantuose, didžioji kaimo gyventojų dalis gyveno dešiniajame krante. Tik vykdant melioraciją septintame dešimtmetyje visi dešiniojo kranto gyventojai išsikėlė, taip dešiniajame krante liko tik laukai. Kairiajame upės krante Bagamolų kaimas ribojasi su Talkininkų kaimu.
Iván Zamorano
Ivanas Luisas Samoranas Samora (Iván Luis Zamorano Zamora; g. 1967 m. sausio 18 d.) – buvęs Čilės futbolininkas, puolėjas.
Kartu su Marselu Salasu – vienas žymiausių visų laikų Čilės futbolininkų.
Karjera
Profesionalo karjerą pradėjo Čilės klube „Cobresal“, po keleto sezonų, 1988 m. persikėlė į Šveicariją, „St. Gallen“ klubą. Jame žaidė itin rezultatyviai, todėl pakviestas į „Sevilla“ klubą, o 1992 m. už 5 mln. dolerių perėjo į „Real Madrid“. Samoranas tapo rezultatyviausiu komandos žaidėju, padėjo laimėti šalies futbolo taurę ir čempionatą. 1996 m. perėjo į „Internazionale“, kur pradžioje buvo pagrindiniu puolėju, bet vėliau užleido savo poziciją Ronaldo. 1998 m. Samoranas įmušė įvartį UEFA taurės finale. 2001 m. žaidėjas rungtyniavo Meksikoje, o karjerą baigė Čilės klube „Colo-Colo“.
Rinktinė
Čilės rinktinėje žaidė 14 metų, per tą laiką įmušė 34 įvarčius.
Europinis ožekšnis
Europinis ožekšnis (Euonymus europaeus) – smaugikinių (Celastraceae) šeimos medis arba krūmas. Natūralus jo arealas driekiasi Europoje: nuo Airijos – vakaruose, pietų Skandinavijos – šiaurėje, Lietuvos, Kaukazo – rytuose, Ispanijos, Sicilijos – pietuose.
Aukštis – 5–7 m. Lapai elipsiški arba ovalūs, lygiais arba dantytais kraštais. Keturnariai žiedai po 3-15 susitelkę į dvistypius ilgakočius žiedynus lapų ar šakelių pažastyse. Taurelė išlieka prie vaisių. Vainiklapiai gelsvai ar žalsvai balti. Kuokeliai 4-5, labai trumpais koteliais. Žydi birželio pradžioje, kartais gegužės pabaigoje. Vaisius – rožinės spalvos dėžutė su 4 išsipūtusiais lizdais. Sėklos stambios, šviesiai rudos, su oranžiniu apysėkliu, gerai matomu plyšus dėžutės lizdams. Sėklos kelias savaites kabo, po to nukrenta arba jas sulesa paukščiai.
Europinis ožekšnis auga lapuočių ir mišriuose miškuose, upių pakrantėse, auginamas miestų želdynuose, parkuose, sodybose.
Amerikinis omaras
Amerikinis omaras (Homarus americanus) – omarų rūšis, paplitusi Atlanto vandenyne, Šiaurės Amerikos pakrantėse nuo Labradoro iki Naujojo Džersio. Artimas europiniam omarui (H. gammarus). Amerikinis omaras vartojamas maistui, bet vertinamas mažiau, nei europinis.
Išvaizda
Amerikinis omaras – stambiausias jūrinis vėžiagyvis. Dažniausiai užauga iki 20-61 cm ilgio ir 0,45-4,1 kg svorio, tačiau Gineso rekordų knygoje įregistruotas 1,07 m ilgio ir 20,1 kg svorio amerikinis omaras. Žnyplės asimetriškos – viena didesnė (dažniausiai kairė), su kauburėliais ant vidinio krašto, ir yra skirta grobio traiškymui, kita mažesnė (dažniausiai dešinė), aštriais kraštais, skirta maisto smulkinimui. Egzoskeletas mėlynai žalias arba žaliai rudas. Nuo panašaus europinio omaro skiriasi šiais požymiais:
Ekologija
Amerikiniai omarai gyvena šaltuose sekliuose vandenyse, kur gausu akmenų ar kitų vietų, kuriose galima pasislėpti nuo plėšrūnų. Dažniausiai paplitę 4-50 metrų gylyje, bet kartais aptinkami gylyje iki 480 m. Gyvena pavieniui, aktyvūs naktį. Maitinasi žuvimis, smulkesniais vėžiagyviais ir moliuskais.
Gyvenimo ciklas
thumb|left|260px|Amerikinio omaro patelė, nešiojanti kiaušinius Patelės poruojasi po nėrimosi, dar nesukietėjus šarvui. Jos išskiria feromonus, kurie pritraukia patinus. Patinai meilinasi šokdami poravimosi šokį suglaustomis žnyplėmis. Po to patinas įveda spermatoforą į patelės sėklos priimtuvą. Patelė gali saugoti spermą iki 15 mėnesių. Dedant kiaušinius jie apvaisinami saugoma sperma. Kiaušiniai nešiojami ant pleopodų 10-11 mėnesių. Besivystantis embrionas keletą kartų išsineria dar kiaušinyje, ir išsirita metanauplijaus stadijos lerva. Metanauplijus būna 8,5 mm ilgio, skaidrus, didelėmis akimis, su ilgu spygliu ant galvos. Jis 3 kartus neriasi mažai keisdamasis, tik didėdamas. Šie nėrimaisi įvyksta per 10-20 dienų. Šį laikotarpį išgyvena tik maždaug 1 lerva iš 1000. Ketvirtą kartą išsinėrusi lerva būna panašesnė į suaugėlį, plaukioja pleopodų pagalba. Dar po kito nėrimosi jaunikliai iš planktoninio gyvenimo būdo pereina prie bentosinio (dugninio). 1 metų amžiaus omarai būna 25-38 mm ilgio. 6 metų omarai sveria apie 0,45 kg. Suaugę omarai neriasi kartą per kelerius metus.
Bakeu apskritis
Bakeu apskritis  – apskritis šiaurės rytų Rumunijoje, Moldavijos regione. Tai 14-a pagal plotą ir 6-a pagal gyventojų skaičių šalies apskritis. Administracinis centras – Bakeu.
Geografija
Vakarinę apskrities dalį užima Rytų Karpatų masyvai – Berzunco kalnai, Pietričikos aukštumos, Tarkeulujaus kalnai. Centrinę dalį užima Sireto slėnis, o rytuose plyti Moldavijos plynaukštė. Svarbiausios upės – Siretas, Bistrica, Oituzas, Trotušas.
Vakarų regionas (Kamerūnas)
Geografija
Regiono paviršius kalnuotas, jį daugiausia užima vulkaninis Bambutoso masyvas, iškylantis iki 2274 m (Bambutoso k.). Pakraščiuose paviršius leidžiasi į plynaukštes. Gausu kraterinių ežerų. Svarbiausios upės – Mbamas, Nkamas, Nunas. Daugiausia plyti savanos, miškų yra išlikę upių slėniuose, kalnuose.
Gyventojai
Regione vyrauja įvairios bamilekių gentys, bamumai, tikarai Gyventojų dauguma yra krikščionys (daugiausia katalikai) bei musulmonai, kaimiškose vietovėse išlikę vietiniai tikėjimai.
Administracinis suskirstymas
Regionas padalintas į 8 departamentus (skliaustuose – administracinis centras):
Kirovas
Kirovas – miestas Rusijoje, prie Viatkos upės, 896 km į rytus nuo Maskvos; srities centras. Išsidėstęs prie Viatkos upės. Geležinkelio mazgas (linijos į Sankt Peterburgą, Žemutinį Naugardą, Permę, Kotlasą), oro uostas. Išvystyta mašinų gamyba (taip pat ir žemės ūkio), metalo apdirbimas, gaminami elektros ir radijo prietaisai, medžio apdirbimas, lengvoji ir maisto pramonė. Yra 3 aukštosios mokyklos, 3 teatrai. V. ir A. Vasnecovų dailės muziejus, kraštotyros muziejus, Viatkos amatų muziejus, rašytojų A. Grino, M. Saltykovo-Ščedrino, K. Ciolkovskio aviacijos ir kosmonautikos muziejai. Trifono vienuolyno Švč. Mergelės Marijos Ėmimo į dangų soboras (XVII a.), klasicizmo namai (XVIII–XIX a.).
2010 m. 96,6 % gyventojų buvo rusai, 0,79 % – totoriai, 0,6 % – ukrainiečiai, 0,3 % – mariai.
Istorija
Miestas žinomas nuo 1374 m., kuomet priklausė Naugardui. Iki 1781 m. vadinosi Chlynovas, paskui vadintas Viatka, o 1934 m. pervadintas tarybinio politiko S. Kirovo garbei Kirovu. Miesto teisės suteiktos 1781 m., nuo 1796 m. – Viatkos gubernijos centras. XIX a. buvo politinės tremties vieta (žymiausi tremtiniai – A. Gercenas ir M. Saltykovas-Ščedrinas. Pirmųjų penkmečių metais labai išsiplėtė, tapo svarbiu sunkiosios pramonės centru.
Paprastoji gegutė
Paprastoji gegutė arba gegutė (Cuculus canorus) – gegutinių paukščių (Cuculiformes) būrio gegutinių (Cuculidae) šeimos rūšis.
thumb|250px|left|Paprastoji gegutė skrydyje
Paplitimas pasaulyje
Paprastosios gegutės paplitusios Eurazijoje nuo Atlanto iki Ramiojo vandenyno. Žiemoja pietinėje Užsachario Afrikoje ir Pietryčių Azijoje.
Porūšiai
IOC World Bird List / v11.2, kurios sąrašus sudaro tarptautinė ornitologų sąjunga, išskiria 4 porūšius :
Paplitimas Lietuvoje
Lietuvoje gyvena Cuculus canorus canorus gegučių porūšis. Šalyje gana dažni ir įprasti paukščiai. Mėgsta lapuočių girias, tamsius eglynus, sausus šilus, vandenų pakrantes.
Žiemoti į Užsachario Afriką liepą išskrenda suaugusios gegutės, rugpjūtį – jaunikliai. Pavasarį, dažniausiai balandį gegutės visada sugrįžta į savo gimtąją vietą ir paprastai parazituoja tą paukščių rūšį, kuri ją užaugino.
Išvaizda
Paprastoji gegutė savo išvaizda ir dydžiu panaši į paukštvanagį, tik skiriasi smailiais sparnais ir dėmėta uodega. Jos kūno ilgis 32-33 cm, atstumas tarp abiejų išskleistų sparnugalių 55-60 cm, patinėliai sveria apie 130 g, patelės apie 110 g.